als_Latn dik_Latn sag_Latn
Nuk mund të shmangeshin shkëndijat mes Serbisë dhe Kosovës jashtë stadiumit “Adem Jashari” në një ditë të shënuar dhe historike. Dhe duke qenë se i ndante vetëm një kodër, duke qenë se Mitrovica është e ndarë në krahinën serbe dhe atë kosovare, dje, pak km larg stadiumit, një grup ultrasish të Crvena Zvezdës dhe të Partizan Beogradit kanë ngritur një baner ku shkruhej në gjuhën serbo-kroate “Kosova është Serbi”. Këtë baner ata e vendosën në kodrën prapa stadiumit “Adem Jashari” ku po zhvillohej ndeshja miqësore në mes të përfaqësueses së Kosovës dhe asaj të Haitit në Mitrovicë. Me këtë veprim, tifozët e këtyre klubeve kanë treguar edhe njëherë se nuk pajtohen me këtë ndeshje miqësore të përfaqësueses së Kosovës. Por më herët, përpara fillimit të ndeshjes, tifozët e përfaqësueses së Kosovës kanë djegur flamurin e Serbisë. Tifozët u mblodhën mbi Urën e Ibrit, vend i cili ndan qytetin e Mitrovicës në dy pjesë, dhe i kanë vënë flakën flamurit serb. Brohoritjet e tifozëve u përcollën me të shara e ofendime, si për shtetin serb, ashtu edhe për atë maqedonas, duke iu dërguar porosinë se “Mitrovica është e jona”. Ndërkaq, lajmi është bërë i ditur dhe raportuar edhe nga sitet e ndryshme serbe, si “B92”, apo edhe të tjera.
Jashtë stadiumit, Mitrovica vazhdon të jetë e ndarë0
Share.
als_Latn als_Latn eng_Latn